# Partner Outreach Email Template – Cape Verdean Creole

**Linha di asuntu: Kestionariu di Ekuidadi di Saudi na Kumunidadi sta disponivel gosi!**

Stimadu \_\_\_\_\_\_\_\_,

Nu sta txeu kontenti di flau ma Kestionariu di Ekuidadi di Saudi na Kumunidadi (CHES) / ki antis era Kestionariu di Inpaktu di COVID-19 na Kumunidadi (CCIS) sta disponivel gosi! [Klika li](http://www.mass.gov/healthsurvey) pa asesa kestionariu. Komu un parseru di konfiansa di kumunidadi, nu ta gostaba txeu di bu apoiu na pasa palavra.

Alguns maneras ki bu podi djuda:

* Manda un link pa familia, amigus i kolegas na Massachusetts
* Promovi kestionariu na listas di kureiu organizasional
* Publika sobri kestionariu na redis sosial:
* Publika flyers sobri kestionariu na lugaris sima salon di beleza/barbearia, dispensa di alimentus, lojas
* Uza ekipa o voluntarius pa identifika i suporta rispondedoris di kestionariu

**Kal ki e objetivu di kestionariu?**

Kestionariu di Ekuidadi di Saudi na Kumunidadi ta bai djuda kumunidadis midjora kondisons ki ta inpakta saudi, partikularmenti kes ki e mas afetadu pa dizigualdadis na saudi. Kestionariu fazedu en kolaborason ku menbrus di kumunidadi i parserus na Massachusetts, i e ta rifleti kuze ki moradoris kre sabi sobri speriensia di abitason na ses kumunidadis, saudi mental, siguransa, i otus kondisionantis di saudi. Dipartamentu di Saudi Publiku di Massachusetts i nos parserus ta bai uza dadus di CHEI pa distribui finansiamentu, midjora prugramason, i dizenvolvi pulitikas ki ta aborda dizigualdadis na saudi.

**Kantu tenpu ki kestionariu ta sta abertu i kenha ki podi prenxel?**

Kestionariu ta ben sta abertu di 31 di Juliu, 2023 ti kumesu di Outonu di 2023. Kualker un ku 14 anu di idadi o mas podi prenxi kestionariu. Ta dura aprosimadamenti 15-30 minotu pa prenxi i e sta disponivel na 11 linguas: Arabi, Kriolu Kabuverdianu, Xines (sinplifikadu o tradisional), Ingles, Kriolu Haitianu, Khmer, Portugues, Russu, Spanhol, i Vietnames. Kestionariu ta bai sta disponivel na ASL mas tardi es veron.

**Ki suporti ki sta disponivel pa nha organizason divulga es kestionariu?**

Nu kria material pa divulgason sima mudelus di email, Frequently Asked Questions (Purguntas ki Ta Fazedu Txeu), flyers, un lista di rikursu, i mas ki bu podi uza pa djudau pasa palavra. Es sta disponivel na nos site: [www.mass.gov/chei](http://www.mass.gov/chei).

**Modi i kuandi ki N podi asesa es dadus?**

Nu sforsa pa fazi es prusesu mas sinplis i transparenti pusivel. Rizultadus ta bai sta disponivel publikamenti na nos site logu dipos ki kestionariu fitxa na Outonu di 2023, i nu sta konprometidu na oferesi parserus sima bo rikursus pa uza dadus pa toma disizons ki ta rizolvi bareras pa saudi na bu kumunidadi.

Nu sta djuntu na es asuntu i nu ta agradesi tudu bu sforsu pa suporta ekuidadi na saudi equity di bu kumunidadi. Sta a vontadi pa kontaktanu ku purguntuas.

Obrigadu,

\_\_\_\_\_\_\_\_\_